Diari Oficial de la Generalitat Valenciana


Sumari del DOGV 4924, del 14-01-2005 (2004/13896)

RESOLUCIÓ de 21 de desembre de 2004, de la Direcció General d'Ensenyament, addicional de les resolucions de les fases A i B de la convocatòria d'ajudes per a l'adquisició de llibres de text, per al curs 2004-2005.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13989


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 21 de desembre de 2004, de la Direcció General d'Ensenyament, addicional de les resolucions de les fases A i B de la convocatòria d'ajudes per a l'adquisició de llibres de text, per al curs 2004-2005. [2004/13362]
  
Una vegada publicades les Resolucions de la Direcció General d'Ensenyament de 2 i de 23 de juny de 2004, amb les quals es resol la fase A i la Resolució de 26 d'octubre de la fase B, de l'Orde de 12 de novembre de 2003 (DOGV 4.638, de 26 de novembre) de la convocatòria d'Ajudes per a l'Adquisició de Llibres de Text.
  
Vista la documentació aportada pels centres docents es desprèn que ha hagut omissions en les resolucions de les fases A i B. Les dites omissions s'han produït per errades materials o de tramitació.
  
Atés que hi ha una quantitat reservada per a la correcció d'errades, segons està previst en l'apartat 3 de la dita orde, cal efectuar-ne la corresponent esmena.
  
Atés que l'article 105.2 de la Llei 30/1992, de 26 de novembre, indica que les administracions públiques podran rectificar en qualsevol moment els errors materials, de fet o aritmètics que hi haja en els seus actes. Atesa la disposició final primera de l'orde de convocatòria més amunt citada, que m'autoritza a dictar les resolucions necessàries per al seu desenrotllament, per delegació del conseller de Cultura, Educació i Esport, resolc:
  
Primer
  
Concedir les ajudes per a l'adquisició de llibres de text a l'alumnat que apareix en l'annex I de la present resolució, que es publicarà en els taulers d'anuncis dels centres docents, que correspon a les errades observades en les resolucions de 2 i de 23 de juny de 2004 per a la fase A, i de 26 d'octubre, per a la fase B, de la convocatòria del present curs escolar.
  
Segon
  
Ordenar l'exposició de l'annex I i de la present resolució addicional al tauler d'anuncis del centre docent, on cursa estudis l'alumnat beneficiari, el dia 12 de gener de 2005.
  
Tercer
  
Ordenar la publicació de la present resolució en el Diari Oficial de la Generalitat Valenciana.
  
Quart
  
Així mateix, la resolució i l'annex I també estaran publicats a les Direccions Territorials de Cultura, Educació i Esport d'Alacant, Castelló i València i a la pàgina d'internet www.cult.gva.es/dgcd/ becas.htm.
  
Quint
  
Esta resolució produirà els seus efectes a partir del dia següent al de la seua publicació al Diari Oficial de la Generalitat Valenciana.
  
Conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 21 de desembre de 2004.- El director general d'Ensenyament: Josep-Vicent Felip i Monlleó.